CELEX: C2005/257/08
Language: fi
Date: 2005-10-15 00:00:00
Title: Asia C-318/05: Euroopan yhteisöjen komission 17.8.2005 Saksan liittotasavaltaa vastaan nostama kanne

15.10.2005   
            
            
               FI
            
            
               Euroopan unionin virallinen lehti
            
            
               C 257/4
            
         Euroopan yhteisöjen komission 17.8.2005 Saksan liittotasavaltaa vastaan nostama kanne
   (Asia C-318/05)
   (2005/C 257/08)
   Oikeudenkäyntikieli: saksa
   Euroopan yhteisöjen komissio on nostanut 17.8.2005 Euroopan yhteisöjen tuomioistuimessa kanteen Saksan liittotasavaltaa vastaan. Kantajan asiamiehinä ovat Richard Lyal ja Kilian Gross, prosessiosoite Lexemburgissa
   Kantaja vaatii, että yhteisöjen tuomioistuin
   
               1)
            
            
               toteaa, että Saksan liittotasavalta ei ole noudattanut EY 18, 39, 43 ja 49 artiklan mukaisia velvoitteitaan, koska se on sulkenut ulkomaisille kouluille maksetut koulumaksut poikkeuksetta Einkommensteuergesetzin (tuloverolaki, EStG) 10 §:n 1 momentin 9 kohdassa säädettyjen erityiskuluvähennysten ulkopuolelle,
            
         
               2)
            
            
               velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Euroopan komission näkemyksen mukaan Saksan Einkommensteuergesetzin 10 §:n 1 momentin 9 kohdan säännös ei ole yhteensoveltuva palvelujen tarjoamisen vapauden eikä EY:n perustamissopimuksen mukaisten liikkumisvapauksien kanssa.
   EStG:n 10 §:n 1 momentin 9 kohdan mukaan Saksassa verovelvollisella on mahdollisuus vähentää verotettavista tuloistaan 30 prosenttia valtion hyväksymille tai tunnustamille yksityiskouluille maksetusta koulumaksusta erityiskuluina. Toisissa jäsenvaltioissa sijaitseville yksityiskouluille maksettujen koulumaksujen osalta tällaista vähennysmahdollisuutta ei ole.
   Komission mielestä ulkomaisten yksityiskoulujen yleinen poissulkeminen tällaisen verotuksellisen etuuden ulkopuolelle on syrjivää. Sen mukaan ulkomaisten yksityiskoulujen epäedullisempi verotuksellinen kohtelu loukkaa sekä ulkomaisten koulujen että Saksassa asuvien verovelvollisten, jotka haluaisivat lähettää lapsensa ulkomaiseen yksityiskouluun, palvelujen tarjoamisen vapautta.
   Tämän lisäksi ulkomaisten yksityiskoulujen on sijoittauduttava Saksaan, jos ne haluavat välttää asiakkaisiinsa epäedullisen verotuksellisen kohtelun kautta kohdistuvan kilpailuhaitan. Näin puututaan sijoittautumisvapauteen lainvastaisella tavalla.
   Vähennysmahdollisuuden rajoittaminen loukkaa myös niiden muiden EU-maiden kansalaisten vapauksia, jotka haluaisivat muuttaa Saksaan, mutta jotka samalla haluaisivat pitää lapsensa edelleen lähtömaassaan sijaitsevissa yksityiskouluissa. Sama pätee Saksan kansalaisiin, jotka asuvat toisessa jäsenvaltiossa, mutta jotka ovat edelleen Saksassa rajoituksetta verovelvollisia. Myös heitä kohdellaan epäedullisemmin, jos he haluavat lähettää lapsensa Saksan ulkopuolella sijaitseviin yksityiskouluihin.